CELEX: 32019D1028
Language: hu
Date: 2019-06-14 00:00:00
Title: A Tanács (EU) 2019/1028 határozata (2019. június 14.) a Nemzetközi Olívatanács tagjainak tanácsában az olívaolajokra és olívapogácsa-olajokra alkalmazandó kereskedelmi szabványok tekintetében az Európai Unió által képviselendő álláspontról

24.6.2019   
               
               
                  HU
               
               
                  Az Európai Unió Hivatalos Lapja
               
               
                  L 167/24
               
            
         A TANÁCS (EU) 2019/1028 HATÁROZATA
         (2019. június 14.)
         a Nemzetközi Olívatanács tagjainak tanácsában az olívaolajokra és olívapogácsa-olajokra alkalmazandó kereskedelmi szabványok tekintetében az Európai Unió által képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen 207. cikke (3) bekezdésére, összefüggésben annak 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az olívaolajról és az étkezési olajbogyóról szóló 2015. évi nemzetközi megállapodást (a továbbiakban: a megállapodás) az Unió nevében az (EU) 2016/1892 tanácsi határozattal (1) összhangban 2016. november 18-án írták alá az Egyesült Nemzetek Szervezete New York-i székházában, figyelemmel annak későbbi időpontban való megkötésére. A megállapodás – 31. cikkének (2) bekezdésével összhangban – 2017. január 1-jén ideiglenesen hatályba lépett.
                  
               
                     (2)
                  
                  
                     A megállapodás 2019. május 17-én, az (EU) 2019/848 tanácsi határozat (2) útján került megkötésre.
                  
               
                     (3)
                  
                  
                     A megállapodás 7. cikkének (1) bekezdése értelmében a Nemzetközi Olívatanács tagjainak tanácsa (a továbbiakban: a tagok tanácsa) elfogadja az olívaolajokra és olívapogácsa-olajokra alkalmazandó kereskedelmi szabványok módosítására vonatkozó határozatokat.
                  
               
                     (4)
                  
                  
                     A tagok tanácsa 2019. június 17. és 21. közötti 109. ülésén az olívaolajokra és olívapogácsa-olajokra alkalmazandó kereskedelmi szabványokat módosító határozatokat kíván elfogadni.
                  
               
                     (5)
                  
                  
                     Helyénvaló meghatározni a tagok tanácsában az Unió által képviselendő álláspontot, mivel az elfogadandó határozatok az Unióra nézve joghatással bírnak majd a Nemzetközi Olívatanács (a továbbiakban: az IOC) többi tagjával folytatott nemzetközi kereskedelem tekintetében, és meghatározó módon befolyásolhatják majd az uniós jog, nevezetesen az 1308/2013/EU európai parlamenti és tanácsi rendelet (3) 75. cikkének megfelelően a Bizottság által az olívaolajra vonatkozóan elfogadott forgalmazási előírások tartalmát.
                  
               
                     (6)
                  
                  
                     A tagok tanácsa által elfogadandó határozatok egy cím, pontossági és érték-számjegyekre vonatkozó tűréshatárok, kromatogramok, pontossági értékek és egyéb dokumentumokra vonatkozó hivatkozások felülvizsgálatát érintik. Ezeket a Bizottság és a tagállamok olívaolajjal kapcsolatos tudományos és technikai kérdésekkel foglalkozó szakértői részletesen megvitatták. Hozzá fognak járulni az olívaolajokra vonatkozó szabványok nemzetközi harmonizációjához, és olyan keretet fognak teremteni, amely tisztességes versenyt biztosít majd az olívaolaj-ágazat termékeivel folytatott kereskedelemben. Az említett határozatokat ezért támogatni kell, és következésképpen szükség lesz a 2568/91/EGK bizottsági rendelet (4) módosítására.
                  
               
                     (7)
                  
                  
                     Amennyiben a tagok tanácsának 109. ülésén elnapolják a határozatok elfogadását amiatt, hogy egyes tagok nincsenek abban a helyzetben hogy jóváhagyásukat adják, az Uniónak az e határozat mellékletében meghatározott álláspontot kell képviselnie egy esetleges, a tagok tanácsa általi – a megállapodás 10. cikkének (6) bekezdése szerinti – levélváltás útján történő elfogadási eljárás keretében. A levélváltás útján történő elfogadási eljárást a tagok tanácsának soron következő, 2019. novemberi rendes ülése előtt kell kezdeményezni.
                  
               
                     (8)
                  
                  
                     Az Unió érdekeinek védelme érdekében meg kell engedni az Unió tagok tanácsában eljáró képviselőinek, hogy a tagok tanácsának 109. ülésén az olívaolajokra és olívapogácsa-olajokra alkalmazandó kereskedelmi szabványokat módosító határozatok elfogadásának elhalasztását kérjék, amennyiben az említett ülést megelőzően vagy annak során bemutatott új tudományos vagy műszaki információk megkérdőjelezik az Unió által képviselendő álláspontot,
                  
               ELFOGADTA EZT A HATÁROZATOT:
         
            1. cikk
            A tagok tanácsának 2019. június 17. és 21. közötti 109. ülésén, illetve a tagok tanácsának soron következő, 2019. novemberi rendes ülése előtt kezdeményezendő, a tagok tanácsa határozatainak levélváltás útján történő elfogadására irányuló eljárás keretében az olívaolajokra és olívapogácsa-olajokra alkalmazandó kereskedelmi szabványok tekintetében az Unió által képviselendő álláspontot a melléklet határozza meg.
         
         
            2. cikk
            Ha az 1. cikkben említett álláspontot vélhetően befolyásolják a tagok tanácsának 109. ülése előtt vagy alatt ismertetett új tudományos vagy műszaki információk, az Unió kéri, hogy amíg az Unió az új információk alapján kialakítja álláspontját, halasszák el a tagok tanácsa olívaolajokra és olívapogácsa-olajokra alkalmazandó kereskedelmi szabványokat módosító határozatai elfogadását.
         
         
            3. cikk
            Ez a határozat az elfogadásának napján lép hatályba.
         
         
            Kelt Luxembourgban, 2019. június 14-én.
            
               
                  a Tanács részéről
               
               
                  az elnök
               
               E.O. TEODOROVICI
            
         
         
            (1)  A Tanács (EU) 2016/1892 határozata (2016. október 10.) az olívaolajról és az étkezési olajbogyóról szóló 2015. évi nemzetközi megállapodásnak az Európai Unió nevében történő aláírásáról és ideiglenes alkalmazásáról (HL L 293., 2016.10.28., 2. o.).
         
            (2)  A Tanács (EU) 2019/848 határozata (2019. május 17.) az olívaolajról és az étkezési olajbogyóról szóló 2015. évi nemzetközi megállapodásnak az Európai Unió nevében történő megkötéséről (HL L 139., 2019.5.27., 1. o.).
         
            (3)  Az Európai Parlament és a Tanács 1308/2013/EU rendelete (2013. december 17.) a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről (HL L 347., 2013.12.20., 671. o.).
         
            (4)  A Bizottság 2568/91/EGK rendelete (1991. július 11.) az olívaolaj és az olívamaradék-olaj jellemzőiről és az ezekre vonatkozó elemzési módszerekről (HL L 248., 1991.9.5., 1. o.).
      
      
         
            MELLÉKLET
            A tagok tanácsának 2019. június 17. és 21. közötti ülésén, illetve a tagok tanácsának soron következő, 2019. novemberi rendes ülése előtt kezdeményezendő, a tagok tanácsa határozatainak levélváltás útján történő elfogadására irányuló eljárás keretében az Unió támogatja az IOC módszereinek alábbi módosításait:
            
                        —
                     
                     
                        a COI/T.20/Doc. 19/Rev. 5 sz. módszer („Spektrofotometriás vizsgálat ultraibolya fényben”) felülvizsgálata – egy abszolút érték törlése és a pontossági értékek felülvizsgálata,
                     
                  
                        —
                     
                     
                        a COI/T.20/Doc. 42-2/Rev. 3 sz. módszer („A Nemzetközi Olívatanács által elfogadott elemzési módszerek pontossági értékei”) felülvizsgálata – a COI/T.20/Doc. 19 és a COI/T.20/Doc. 26 sz. módszerekhez kapcsolódó pontossági értékek felülvizsgálata,
                     
                  
                        —
                     
                     
                        a COI/T.20/Doc. 26/Rev.4 sz. módszer („A szterintartalom és- összetétel, valamint az alkoholos vegyületek meghatározása kapilláris gázkromatográfiával”) felülvizsgálata – a cím, a pontossági és érték-számjegyekre vonatkozó tűréshatárok, valamint a kromatogramok felülvizsgálata.
                     
                  A tagok tanácsának ülésén az Unió képviselői a Tanács újabb határozata nélkül egyetérthetnek az IOC egyéb módszereinek és dokumentumainak technikai kiigazításaival, ha ezek a technikai kiigazítások az első bekezdésben említett módosításokból következnek.